钦定古今图书集成/理学汇编/经籍典/第138卷 > 《汉韩婴诗外传二》 > 《文王》
## 钦定古今图书集成/理学汇编/经籍典/第138卷 > 《汉韩婴诗外传二》 > 《文王》

造父，天下之善御者矣；无车马则无所见其能。羿，天
下之善射者矣，无弓矢则无所见其巧。彼大儒者，调
一天下者也，无百里之地，则无所见其功。夫车固马
选，而不能以致千里者，则非造父也；弓调矢直，而不
能射远中微者，则非羿也；用百里之地，而不能调一
天下制四夷者，则非大儒也。彼大儒者，虽隐居穷巷
“陋室，无置锥之地，而王公不能与争名矣；用百里之
地，则千里国不能与之争胜矣。棰笞暴国一齐，天下
莫之能倾，是大儒之勋。”其言有类，其行有礼，其举事
无悔，其持检应变曲当，与时迁徙，与世偃仰，千举万
变，其道一也，是大儒之稽也。故有俗人者，有俗儒者，
有雅儒者，有大儒者。耳不闻学，行无“正义，迷迷然以
富利为隆，是俗人也。”逢衣博带，略法先王，而足乱世
术，谬学杂其衣冠言行，为已同于世俗，而不知其恶
也。言谈议说，已无异于老、墨，而不知分，是俗儒者也。
法先王一制度，言行有大法而明不能济，法教之所
不及，闻见之所未至，知之为知之，不知为不知，内不
自诬，外不诬人，以是尊贤敬法而不敢怠傲焉，是雅
儒者也。法先王依礼义，以浅持博，以一行万。苟有仁
义之类，虽鸟兽若别黑白，奇物变怪所未尝闻见，卒
然起一方，则举统类以应之，无所据，援法而度之，奄
然如合符节，是大儒者也。故人主用俗人则万乘之
国亡，用俗儒则万乘之国存，用雅儒则千里之国安，
用大儒？则千里之地，久而三年，天下诸侯为臣；用万
乘之国，则举措而定，一朝之白。《诗》曰：“周虽旧邦，其命
维新”，可谓白矣，谓文王亦可谓大儒已矣。